KOMISIJAS ĪSTENOŠANAS REGULA (ES) 2015/831

(2015. gada 28. maijs),

ar ko atjaunina to Pušu sarakstu, kuras pēc pārbaudes, kas sākta ar Komisijas Paziņojumu 2014/C 299/08, saskaņā ar Regulu (EK) Nr. 88/97 ir atbrīvotas no paplašinātā antidempinga maksājuma, kas uzlikts noteiktu Ķīnas Tautas Republikas izcelsmes velosipēda daļu importam

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (1), un jo īpaši tās 13. panta 4. punktu,

ņemot vērā Padomes 1997. gada 10. janvāra Regulu (EK) Nr. 71/97, ar kuru galīgo antidempinga maksājumu, kurš uzlikts ar Regulu (EEK) Nr. 2474/93 Ķīnas Tautas Republikas izcelsmes velosipēdiem, attiecina arī uz noteiktu velosipēdu daļu importu no Ķīnas Tautas Republikas, kā arī iekasē paplašināto maksājumu par šāda veida importu, kas reģistrēts saskaņā ar Regulu (EK) Nr. 703/96 (2), un jo īpaši tās 3. pantu,

ņemot vērā Komisijas 1997. gada 20. janvāra Regulu (EK) Nr. 88/97, ar ko atļauj atbrīvojumu no ar Padomes Regulu (EK) Nr. 71/97 uzliktā un ar Padomes Regulu (EEK) Nr. 2474/93 paplašinātā antidempinga maksājuma noteiktu Ķīnas Tautas Republikas izcelsmes velosipēda daļu importam (3), un jo īpaši tās 7., 10. un 16. pantu,

pēc dalībvalstu informēšanas,

tā kā:

Kā noteikts paplašināšanas regulas 44. apsvērumā, Komisijai pastāvīgi jāpārskata atbrīvojuma sistēma, lai to vajadzības gadījumā varētu pielāgot, ņemot vērā pieredzi, kas gūta no šīs sistēmas darbības.

savākt pamatinformāciju par Pusēm, kas atbrīvotas no maksājuma, piemēram, kontaktinformāciju un attiecīgu informāciju par to veiktajiem montāžas procesiem.

To atbrīvoto Pušu gadījumā, kuras uz pārbaudes anketas jautājumiem neatbildēja sākotnējā termiņā, Komisija pagarināja termiņu atbildēšanai uz pārbaudes anketu līdz 2014. gada 21. novembrim. Šīm Pusēm tika par to individuāli paziņots, un tās arī tika informētas par nesadarbošanās sekām. Komisija apspriedās arī ar dalībvalstīm, lai noteiktu minēto Pušu statusu.

Atbrīvotās Puses, kuru atbrīvojums ir saglabāts

Atbrīvotās Puses, kuru atbrīvojums ir atsaukts

Būtu jāatsauc to atbrīvoto Pušu atbrīvojums, kuras pieprasīja sava atbrīvojuma atsaukšanu, līdz 2014. gada 21. novembrim neatbildēja uz anketas jautājumiem vai vairs nepastāv. Lai nodrošinātu atbrīvojuma shēmas pareizu vadību, atsaukšanai būtu jāstājas spēkā no minētā datuma.

IR PIEŅĒMUSI ŠO REGULU.

1. pants

1. Regulas (EK) Nr. 88/97 II pielikumu aizstāj ar šīs regulas I pielikumu. Atbrīvojumus, kas atļauti saskaņā ar minēto pielikumu, piemēro tikai tām Pusēm, kuru nosaukums un adrese ir konkrēti minēti tajā. Katra atbrīvotā Puse nekavējoties informē Komisiju par izmaiņām šajā informācijā, sniedzot visu svarīgo informāciju, jo īpaši par izmaiņām Puses darbībā, kas saistīta ar montāžu, ņemot vērā atbrīvojuma nosacījumus.

2. Regulas (EK) Nr. 88/97 12. pantu aizstāj ar šādu:

“12. pants

Atbrīvotās puses

Ar šo II pielikumā uzskaitītās Puses no 1996. gada 20. aprīļa vai no dienas, kurā ar Komisijas lēmumu tika piešķirts atbrīvojums (izvēloties vēlāko no šiem datumiem), ir atbrīvotas no paplašinātā maksājuma.”